CONVOCATÒRIA DE LA UNIVERSITAT D'ALACANT PER LA QUAL ES CONVOCA PROCÉS DE PRESELECCIÓ PER A COBRIR AMB CONTRACTE LABORAL, UNA PLAÇA DE PERSONAL INVESTIGADOR/A PREDOCTORAL EN FORMACIÓ PER A COL·LABORAR AMB EL PROJECTE "MATERIALS BASATS EN CARBONS DOPATS PER A PURIFICACIÓ I SEPARACIÓ DE BIO-GAS I VALORITZACIÓ DE CO2" DE L'INSTITUT UNIVERSITARI DE MATERIALS D'ALACANT. REFERÈNCIA: I-PI 98-23.
- Butlletí Oficial Universitat d'Alacant



[Ir a contenido](#contenido-pagina)



Barra Sede Electrónica, correo y UACloud

[Universidad de Alicante / Universitat d'AlacantUniversidad de Alicante](https://www.ua.es/es)
==============================================================================================

Menú
 Leer

Cerrar menú

* [Sede Electrónica](https://seuelectronica.ua.es/)
* [Webmail](https://www1.webmail.ua.es/login0.php3?idi=es)
* [UACloud CV](https://cvnet.cpd.ua.es/uacloud/home/indexVerificado)

Sede Electrónica, correo y UACloud en el móvil



Selector de idiomas

* [Idioma](#)
  + [Español](/es/acuerdo/42474)
  + [Valencià](/va/acuerdo/42389)






Selector de idioma

Leer

* [Español](/es/acuerdo/42621)
* [Valencià](/va/acuerdo/42838)

Selector de idiomas





Sede Electrónica, correo y UACloud

[![Universitat d'Alacant](https://web.ua.es/secciones-ua/images/layout/logo-ua.jpg)](https://www.ua.es/va/index.html)

* [Seu Electrònica](https://seuelectronica.ua.es/)
* [Webmail](https://www1.webmail.ua.es/login0.php3?idi=va)
* [UACloud CV](https://cvnet.cpd.ua.es/uacloud/home/indexVerificado)





CONVOCATÒRIA DE LA UNIVERSITAT D'ALACANT PER LA QUAL ES CONVOCA PROCÉS DE PRESELECCIÓ PER A COBRIR AMB CONTRACTE LABORAL, UNA PLAÇA DE PERSONAL INVESTIGADOR/A PREDOCTORAL EN FORMACIÓ PER A COL·LABORAR AMB EL PROJECTE "MATERIALS BASATS EN CARBONS DOPATS PER A PURIFICACIÓ I SEPARACIÓ DE BIO-GAS I VALORITZACIÓ DE CO2" DE L'INSTITUT UNIVERSITARI DE MATERIALS D'ALACANT. REFERÈNCIA: I-PI 98-23.
[Butlletí Oficial Universitat d'Alacant](/ca/Publicacion)
=================================================================================================================================================================================================================================================================================================================================================================================================================================================================

Secretaria General

Butlletí Oficial Universitat d'Alacant





CONVOCATÒRIA DE LA UNIVERSITAT D'ALACANT PER LA QUAL ES CONVOCA PROCÉS DE PRESELECCIÓ PER A COBRIR AMB CONTRACTE LABORAL, UNA PLAÇA DE PERSONAL INVESTIGADOR/A PREDOCTORAL EN FORMACIÓ PER A COL·LABORAR AMB EL PROJECTE "MATERIALS BASATS EN CARBONS DOPATS PER A PURIFICACIÓ I SEPARACIÓ DE BIO-GAS I VALORITZACIÓ DE CO2" DE L'INSTITUT UNIVERSITARI DE MATERIALS D'ALACANT. REFERÈNCIA: I-PI 98-23.

Data d'aprovació
:   15/09/2023

Data de publicació
:   18/09/2023

Òrgan competent
:   Rectora

Secció
:   CONVOCATÒRIES I CONCURSOS

* [Anàlisi](#analisis)

* [Ver acuerdo en formato **PDF**](/Acuerdos/DescargarAcuerdo/42003)
* Comparteix acuerdo en redes sociales
  + [Enviar sumario por 



    Correu](mailto:?subject=BOUA&body=https://www.boua.ua.es/va/acuerdo/42474)
  + [Compartir acuerdo en 

    Facebook](https://www.facebook.com/sharer.php?u=https://www.boua.ua.es/va/acuerdo/42866)
  + [Compartir acuerdo en 

    X](https://twitter.com/intent/tweet?via=UA_Universidad&text=CONVOCATÒRIA DE LA UNIVERSITAT D'ALACANT PER LA QUAL ES CONVOCA PROCÉS DE PRESELECCIÓ PER A COBRIR AMB CONTRACTE LABORAL, UNA PLAÇA DE PERSONAL INVESTIGADOR/A PREDOCTORAL EN FORMACIÓ PER A COL·LABORAR AMB EL PROJECTE "MATERIALS BASATS EN CARBONS DOPATS PER A PURIFICACIÓ I SEPARACIÓ DE BIO-GAS I VALORITZACIÓ DE CO2" DE L'INSTITUT UNIVERSITARI DE MATERIALS D'ALACANT. REFERÈNCIA: I-PI 98-23.
    &url=https://www.boua.ua.es/va/acuerdo/42821)

**Títol:** CONVOCATÒRIA DE LA UNIVERSITAT D'ALACANT PER LA QUAL ES CONVOCA PROCÉS DE PRESELECCIÓ PER A COBRIR AMB CONTRACTE LABORAL, UNA PLAÇA DE PERSONAL INVESTIGADOR/A PREDOCTORAL EN FORMACIÓ PER A COL·LABORAR AMB EL PROJECTE "MATERIALS BASATS EN CARBONS DOPATS PER A PURIFICACIÓ I SEPARACIÓ DE BIO-GAS I VALORITZACIÓ DE CO2" DE L'INSTITUT UNIVERSITARI DE MATERIALS D'ALACANT. REFERÈNCIA: I-PI 98-23.

**Secció:** CONVOCATÒRIES I CONCURSOS

**Òrgan:** Rectora

**Data d'aprovació:** divendres, 15 de setembre de 2023

REFERÈNCIA: I-PI 98-23

CONVOCATÒRIA DE LA UNIVERSITAT D'ALACANT PER LA QUAL ES CONVOCA PROCÉS DE PRESELECCIÓ PER A COBRIR AMB CONTRACTE LABORAL, UNA PLAÇA DE PERSONAL INVESTIGADOR/A PREDOCTORAL EN FORMACIÓ PER A COL·LABORAR AMB EL PROJECTE "MATERIALS BASATS EN CARBONS DOPATS PER A PURIFICACIÓ I SEPARACIÓ DE BIO-GAS I VALORITZACIÓ DE CO2" DE L'INSTITUT UNIVERSITARI DE MATERIALS D'ALACANT

Projecte PID2022-142960OB-C21 finançat per MCIN/AEI/10.13014/249023520381/ FEDER, UE

La Universitat d'Alacant, a l'empara del que estableix l'Ordre CIN/1025/2022, de 27 d'octubre, per la qual s'aproven les bases reguladores per a la concessió d'ajudes públiques corresponents a diversos programes i subprogrames del Pla Estatal d'Investigació Científica i Tècnica i d'Innovació 2021-2023, la gestió del qual correspon a l'Agència Estatal d'Investigació, en la convocatòria de tramitació anticipada per a l'any 2022 del procediment de concessió d'ajudes a «Projectes de Generació de Coneixement» i a actuacions per a la formació de personal investigador predoctoral associades a aquests projectes, en el marc del Pla Estatal d'Investigació Científica, Tècnica i d'Innovació 2021-2023, i d'acord amb el que estableix la Normativa reguladora de les convocatòries per a la selecció de personal investigador contractat en règim laboral temporal i la contractació d'aquest, aprovada per Consell de Govern de 29 de juny de 2021 (BOUA de 30 de juny de 2021) i en la Instrucció de la Secretaria General i de la Gerència per la qual s'estableix l'obligatorietat d'utilitzar mitjans electrònics per a la presentació de sol·licituds, aportació de documentació, pagament de les taxes, les comunicacions, les notificacions i la resta de la tramitació en els processos de selecció per a la contractació temporal en règim laboral de personal d'administració i serveis i de personal investigador i altra normativa general d'aplicació, convoca procés de preselecció per a cobrir lloc/s de treball, d'acord amb les bases següents:

1a Nombre de places: una.

2a Característiques de la plaça i condicions del contracte de treball:

a)    La celebració del contracte de treball i les condicions d'aquest estaran supeditades a la recepció de la subvenció per part de l'organisme finançador del projecte, MCIN/AEI/10.13369/185263456184/ FEDER, UE.

b)    Figura: investigador/a predoctoral en formació.

c)    Jornada: 37,5 hores/setmana en horari de matí/vesprada.

d)    Retribució: 1.260,84€ bruts/mensuals (més pagues extra corresponents segons la normativa vigent) durant el primer any,1.350,90€ bruts/mensuals el segon any i de 1.688,62€ bruts/mensuals el tercer i quart any, més els increments retributius que per llei s'aproven per a cada any.

En qualsevol cas, la retribució d'aquest contracte no podrà ser inferior al 56% del salari fixat per a les categories equivalents en els convenis col·lectius del seu àmbit d'aplicació durant la primera anualitat, al 60% durant la segona anualitat, i al 75% durant la tercera i quarta anualitat. Tampoc podrà ser inferior al salari mínim interprofessional que s'establisca cada any, segons l'article 27 del Text Refós de la Llei de l'Estatut dels Treballadors.

e)    Duració del contracte: Màxim 4 anys.

f)     El contracte predoctoral porta vinculat el finançament d'estades que realitze la persona seleccionada en centres de R+D i de les despeses de la matrícula en els ensenyaments de doctorat en la Universitat d'Alacant, d'acord amb l'especificat en l'article 12, 13 i 14 de l'Ordre per la qual s'aprova la convocatòria de tramitació anticipada per a l'any 2022 del procediment de concessió d'ajudes a «Projectes de Generació de Coneixement» i a actuacions per a la formació de personal investigador predoctoral associades a aquests projectes, en el marc del Pla Estatal d'Investigació Científica, Tècnica i d'Innovació 2021-2023.

D'acord amb el que preveu l'acord de Consell de Govern de 27 de gener de 2022, pel qual s'aprova el IV Pla d'Igualtat d'Oportunitats entre Dones i Homes de la Universitat d'Alacant, es fa constar que no hi ha infrarepresentació de cap dels gèneres en la categoria d'investigador/a predoctoral en formació.

3a Objecte

Col·laborar en el projecte "Materials basats en carbons dopats per a purificació i separació de bio-gas i valorització de CO2 (PID2022-142960OB-C21)" fent tasques d'investigació, així com la formació doctoral en l'àrea de ciència de materials amb la finalitat de realitzar una tesi doctoral associada al citat projecte.

4a Perfil de la plaça: S'hi valorarà:

-     Els mèrits de la persona aspirant que tinguen cabuda en els criteris d'avaluació detallats en la base 10a i que estiguen relacionats amb:

·      Materials adsorbents i/o catalitzadors.

·      Materials de carbó.

·      Processos d'adsorció i/o catàlisi.

-    Idioma: coneixements d'anglés.

-   Titulació:

·      Llicenciatura en Química, Enginyeria Química, Grau en Química, Grau en Enginyeria Química, així com altres titulacions els plans d'estudis de les quals puguen considerar-se equivalents.

·      Màster Universitari Oficial en Química, en Enginyeria Química, en Ciències de Materials o qualsevol màster oficial el pla d'estudis del qual puga considerar-se equivalent.

5a Requisits del personal aspirant

El compliment dels requisits relacionats a continuació haurà d'estar referit sempre a la data d'expiració del termini fixat per a la presentació d'instàncies i haurà de mantenir-se fins a la data de formalització del contracte.

-   Estar en possessió o en condicions d'obtenir la titulació de llicenciat, enginyer, arquitecte, graduat universitari amb grau, com a mínim, de 300 crèdits ECTS (European Credit Transfer System) o màster universitari, o equivalent.

-   Reunir els requisits acadèmics necessaris per a l'admissió en el programa de doctorat en Ciència de Materials de la Universitat d'Alacant per a la realització d'una tesi doctoral associada al projecte d'investigació PID2022-142960OB-C21. El document acreditatiu de l'admissió a un programa de doctorat haurà de presentar-lo necessàriament a la signatura del contracte.

-   No estar en posició del títol de doctor, expedit per una universitat espanyola o estrangera.

-   Tenir la nacionalitat espanyola o trobar-se en alguna de les situacions recollides en l'article 57 del Reial decret legislatiu 5/2015, de 30 d'octubre, pel qual s'aprova el text refós de la Llei de l'estatut bàsic de l'empleat públic (BOE de 31 d'octubre). En el cas establit en el punt 4 d'aquest article, quan es requerisca la residència legal a Espanya, s'haurà d'estar en possessió d'aquesta en el moment de la formalització i signatura del contracte de treball.

-   Tenir complits 16 anys i no excedir de l'edat màxima de jubilació forçosa.

-   Posseir les capacitats i les aptituds físiques i psíquiques que siguen necessàries per a l'acompliment de les funcions o tasques corresponents, per a la qual cosa, amb caràcter previ a la signatura del contracte, caldrà aportar certificat mèdic que acredite tenir aquestes capacitats i aptituds. A aquest efecte els reconeixements es podran fer a través dels serveis mèdics existents en el servei de prevenció de la Universitat d'Alacant.

-   No haver sigut separada o separat mitjançant expedient disciplinari del servei de qualsevol de les Administracions Públiques o dels òrgans constitucionals o estatutaris de les Comunitats Autònomes, ni trobar-se en inhabilitació absoluta o especial per a ocupacions o càrrecs públics per resolució judicial, per a l'accés al cos o escala de funcionari, o per a exercir funcions similars a les que exercien en el cas del personal laboral, en el qual haguera sigut separat o inhabilitat. En el cas de ser nacional d'un altre Estat, no trobar-se en situació d'inhabilitació o equivalent ni haver sigut sotmesa o sotmès a sanció disciplinària o equivalent que impedisca, en el seu Estat, en els mateixos termes l'accés a l'ocupació pública.

6a Presentació telemàtica de sol·licituds

Els qui desitgen prendre part en el procés de selecció presentaran en el termini de 10 dies hàbils, a partir del següent al de publicació d'aquesta convocatòria en el Butlletí Oficial de la Universitat d'Alacant (BOUA), la sol·licitud corresponent, que haurà de ser emplenada a través de Seu Electrònica, ([https://seuelectronica.ua.es/](https://seuelectronica.ua.es/va/)) Tràmits- Sol·licitud de places de personal investigador per a projectes d'investigació o accedint a l'adreça següent:

[https://cvnet.cpd.ua.es/eadmua/tramites/iniciartramite?pcodigotramite=tram\_contpilab\_sol](https://cvnet.cpd.ua.es/eadmua/Tramites/IniciarTramite?pCodigoTramite=TRAM_CONTPILAB_SOL)

En aquesta mateixa aplicació haurà d'adjuntar-se la documentació que s'indica en aquesta base 6.1.

Haurà d'adjuntar-se escanejada en format JPG, PDF, DOC i DOCX. Es recomana una resolució de 200ppp i escaneig en blanc i negre. La grandària màxima de tota la documentació a adjuntar no podrà superar els 100 Mb.

Els mitjans electrònics que s'empraran en la tramitació de les sol·licituds seran els determinats en la Seu Electrònica. En la `Guia per a la realització del tràmit de sol·licitud de places de personal investigador per a projectes d'investigació' que es troba disponible en la pàgina web del Servei de Selecció de Personal, Selecció de Personal d'Investigació, podeu consultar tota la informació relativa al procés de presentació de sol·licituds.

6.1  Documentació digitalitzada que cal adjuntar a la sol·licitud

Hauran d'annexar-se en l'apartat `Documents adjunts' de l'aplicació informàtica:

-   DNI: El personal aspirant de nacionalitat espanyola podrà optar entre adjuntar el DNI o donar el consentiment a la Universitat d'Alacant per a la consulta de les dades d'identitat, consentiment que li serà sol·licitat quan formalitze la sol·licitud.

Aquelles persones que no posseïsquen la nacionalitat espanyola hauran d'adjuntar el document expedit per les autoritats competents del seu país d'origen o de procedència que acredite la seua identitat, edat i nacionalitat i acudir amb l'original d'aquest document el dia de la realització de l'entrevista i/o prova, en el cas que la base 10a prevera la realització d'aquesta. La documentació requerida en aquest punt haurà de ser adjuntada en l'apartat `DNI' o `Un altre document identificatiu'.

-   Els títols acadèmics que es requereixen per a poder participar en la convocatòria (base 5a), en el cas de no estar en possessió del títol, el pagament de la taxa per a l'expedició d'aquests o certificacions acadèmiques on conste que s'han finalitzat tots els estudis conduents a la seua obtenció. La documentació requerida en aquest punt haurà de ser adjuntada seleccionant en tipus de document `Requisit de titulació'.

Aquells documents acreditatius de la titulació que es presenten en un idioma diferent d'algun dels oficials a la Comunitat Valenciana, hauran d'anar acompanyats de traducció per intèrpret jurat.

-   Justificant de preinscripció, admissió o matrícula en el programa de doctorat de Ciència de Materials de la Universitat d'Alacant per a la realització d'una tesi doctoral associada al projecte d'investigació PID2022-142960OB-C21. La documentació requerida en aquest punt haurà de ser adjuntada seleccionant en tipus de document `Admissió o matricula programa de doctorat'.

-   Declaració responsable de no estar en possessió del títol de doctorat. S'adjuntarà seleccionant en tipus de documents `Altres'.

-   [Model de Currículum](https://ssyf.ua.es/es/selecinvest/documentos/plazas-personal-investigador-para-proyectos-investigacion/cva-pid2022/cva-pid2022-predoc.docx) de la Universitat d'Alacant per a Personal Investigador en Projectes d'Investigació, disponible en la mateixa pàgina web, que haurà d'annexar-se en l'apartat «Model de CV», i acompanyar la documentació acreditativa de tots els mèrits al·legats en aquest, que hauran d'incloure's en els apartats del I al IV de l'aplicació informàtica, amb les especificacions següents. Podran agrupar-se tots els documents corresponents a un apartat i adjuntar-se en un únic document.

·      Per a la situació professional actual (part A.1) i contractes (part C4), que haurà d'annexar-se en l'apartat `III. Experiència professional':

-  Informe de Vida Laboral expedit per la Tresoreria General de la Seguretat.

-  Per a experiència en una administració pública o universitat pública: certificat - full de serveis, i per a experiència en el sector privat: contractes de treball.

En els dos casos, quan de les dades contingudes en el certificat-full de serveis o contracte de treball, no es desprenga la relació amb el perfil de la plaça (bases 4a), es complementarà amb un certificat de l'empresa on consten les funcions desenvolupades.

-  En el cas de les persones treballadores per compte propi o autònomes, caldrà aportar certificat de l'empresa o empreses amb les quals haja col·laborat on s'acredite l'obra o el servei realitzat, alta en l'Impost d'Activitats Econòmiques (IAE) o inscripció en registre d'activitats, en els dos casos sempre que quede identificada l'activitat.

-  Per a poder acreditar l'activitat laboral a l'estranger haurà d'aportar certificat equivalent a la vida laboral espanyola, els contractes de treball o de prestació de serveis, com també document que acredite la finalització de la relació laboral que permeten constatar l'experiència al·legada en l'empresa i les dates d'aquesta. Aquells documents acreditatius que es presenten en un idioma diferent d'algun dels oficials a la Comunitat Valenciana, hauran d'anar acompanyats de traducció per intèrpret jurat.

·      Per a la formació acadèmica (part A.2), que haurà d'annexar-se en l'apartat `I. Formació acadèmica':

-  Certificacions acadèmiques, en les quals consten totes les assignatures superades, amb els seus crèdits, les qualificacions obtingudes, el curs acadèmic i la nota mitjana de l'expedient de les titulacions oficials que posseïsca. Si els estudis s'han cursat a la Universitat d'Alacant, la certificació podrà ser substituïda per una fitxa informativa segellada per la secretaria del centre en la que conste aquesta informació.

Si la certificació acadèmica està expedida en un idioma diferent d'algun dels oficials a la Comunitat Valenciana, haurà d'anar acompanyada de traducció per intèrpret jurat.

Quan es tracte de certificats expedits per centres estrangers es farà constar a més quines són les qualificacions màximes i mínimes dins del sistema d'avaluació corresponent i quina és la qualificació mínima per a aprovar, així com el nombre de crèdits o hores lectives de cada assignatura.

·      Per al Treball de Final de Grau (part B.1) i Treball de Final de Màster (part B.2), que haurà d'annexar-se en l'apartat `II. Experiència investigadora':

-  Enllaç al repositori institucional en el qual es trobe el document. En defecte d'això, còpia de primera pàgina en què conste autor, títol i tutor i còpia de la pàgina amb el resum/abstract del treball.

·      Per a les publicacions (part C.1), que hauran d'annexar-se en l'apartat `II. Experiència investigadora': Enllaç al document o DOI si són accessibles en obert o des de la UA. En defecte d'això:

-  Per a articles en revistes:

· Còpia de la primera i última pàgina de l'article.

· Còpia de la(les) pàgina(es) de l'índex del número o volum de la revista (en el cas que no figure en la primera pàgina de l'article).

-  Per a llibres i capítols de llibre:

· Còpia de la portada i títol, autors (o editors), crèdits del llibre (editorial, ISBN...), índex i any de publicació.

· En el cas de capítols de llibre, a més s'haurà d'incloure: primera i última pàgina del capítol, així com l'índex de capítols en el qual figure la contribució del sol·licitant.

·      Per a congressos en els quals ha participat (part C.2), que haurà d'annexar-se en l'apartat `II. Experiència investigadora':

-  Còpia del resum presentat/abstract i certificat que acredite el tipus de participació (assistència, presentació).

-  En cas de publicació: còpia de la caràtula i índex i crèdits de l'editorial (ex. ISBN/ISSN), primera i última pàgines de la contribució.

·      Per a projectes o línies d'investigació en les quals ha participat (part C.3), que haurà d'annexar-se en l'apartat `II. Experiència investigadora':

-  Còpia del document oficial de concessió.

-  Certificat de participació en projecte/línia d'investigació signat per la Universitat o el responsable del projecte en què figure la documentació que suporte les dades incloses en el CV.

·      Per a patents i altres mèrits tecnològics o de transferència en què ha participat (part C.4), que haurà d'annexar-se en l'apartat `II. Experiència investigadora':

-  Còpia dels documents oficials de registre i concessió.

-  Còpia dels documents que acrediten l'explotació de patents.

-  Còpia dels documents que acrediten la transferència de tecnologia i altres resultats I+D.

·      Per a la part C.5, que haurà d'annexar-se en l'apartat 'Altres mèrits':

-  Estades en centres nacionals i internacionals i/o en el sector industrial:

· Còpia de la concessió de l'ajuda de l'estada de l'entitat finançadora, en la qual s'especifique la destinació i la duració.

· Còpia de la carta del centre receptor, en la qual es constate l'estada, el període temporal i el tema tractat.

-  Per a cada ajuda o beca, copia de la concessió per l'organisme (entitat finançadora).

-  Cursos i seminaris d'especialització (exclosos els corresponents als programes de doctorat): certificat d'assistència i/o aprofitament, duració del curs (en hores) i, si escau, qualificació obtinguda.

-  Coneixement de valencià i altres idiomes, sempre que es detalle expressament en el perfil de la plaça (base 4a) la valoració del coneixement d'idiomes i/o valencià:

· Idiomes: Certificat que acredite el nivell d'idioma o idiomes detallats, segons els nivells del Marc Europeu Comú de Referència (MECR), i d'acord amb el que estableix la normativa per la qual s'estableixen els certificats de coneixement de llengües estrangeres de la Universitat d'Alacant i les equivalències d'altres títols, diplomes i certificats, aprovada en Consell de Govern de 24/02/2022, [BOUA de 25.02.2022](https://www.boua.ua.es/Acuerdos/DescargarAcuerdo/22257).

En el cas de cursos realitzats pel Centre Superior d'Idiomes de la Universitat d'Alacant s'haurà d'acreditar l'equivalència d'aquests amb el nivell del MECR. Per a això s'ha d'adjuntar còpia del títol amb el revers d'aquest on conste aquesta circumstància o el certificat electrònic disponible en UACloud /eAdministració /Tràmits laborals/ Certificat de Formació, on s'especifica aquesta equivalència.

· Valencià: Certificats arreplegats en la Normativa per la qual s'estableixen els certificats de coneixement de valencià que expedeix el Servei de Llengües de la Universitat d'Alacant i les equivalències d'altres títols, diplomes i certificats, aprovada en Consell de Govern de 30/06/2022, [BOUA de 01.07.2022](https://www.boua.ua.es/Acuerdos/DescargarAcuerdo/27239).

La comissió no valorarà aquells mèrits que, tot i haver-se al·legat, no hagen sigut degudament acreditats una vegada finalitzat el termini establit en la base 8a per a la presentació d'esmenes a la relació provisional de persones aspirants admeses i excloses.

En qualsevol moment del procés, es podrà sol·licitar a la persona aspirant la presentació dels originals dels documents presentats i, si escau, de la traducció per intèrpret jurat d'aquests.

7a. Informació i notificacions a les persones aspirants

D'acord amb l'article 45.1.b) de la Llei 39/2015, d'1 d'octubre anteriorment referenciada, les publicacions detallades en aquestes bases, com també la informació d'altres actes que es deriven d'aquesta convocatòria que requerisquen publicació, inclosos els recursos en via administrativa, a l'efecte de notificació es faran en Seu Electrònica, en l'apartat «Altres documents generals» de l'expedient de l'aspirant associat a aquesta convocatòria, que substitueix la notificació a les persones interessades i produeix els mateixos efectes.

Es podrà consultar a títol informatiu en la pàgina web del Servei de Selecció de Personal -Selecció de Personal d'Investigació [https://s.ua.es/va/nlXy](https://ssyf.ua.es/va/selecinvest/03-personal-investigador/actual/places-personal-investigador-per-a-projectes-investigacio.html).

En aquesta mateixa direcció es troba la resta d'informació general referent a la convocatòria i l'accés a tota la normativa i legislació esmentada en aquesta.

En el cas d'haver de fer alguna notificació individual, es farà a través del sistema de notificació electrònica de la UA.

8a. Relació de persones admeses i excloses

Finalitzat el termini de presentació d'instàncies, es publicarà la relació provisional de persones admeses i excloses. A partir de l'endemà de publicar-se, les persones interessades tindran un termini de 5 dies hàbils per a la presentació de possibles esmenes mitjançant l'accés al seu expedient en administració electrònica, d'acord com s'indica en l'apartat d'esmena de la «Guia per a la realització del tràmit de sol·licituds de places de personal investigador per a projectes d'investigació».

Transcorregut aquest termini es publicarà la relació definitiva d'aspirants persones admeses i excloses.

9a. Comissió de Selecció

La comissió encarregada de resoldre la convocatòria estarà formada per 5 membres de ple dret i els seus suplents: presidenta o president, secretària o secretari i 3 vocals. Cada sindicat present en la taula negociadora podrà proposar la participació d'una observadora o un observador.

La comissió elaborarà un informe on es descriga el procés d'avaluació i selecció i es justifique la idoneïtat de la persona seleccionada, sobre la base dels criteris i subcriteris citats en la base 10a.

La composició de les comissions haurà d'ajustar-se als principis d'imparcialitat i professionalitat dels components, i caldrà procurar una composició equilibrada entre dones i homes, tret que no siga possible per raons fundades i objectives degudament motivades.

El nomenament dels membres es farà públic abans de l'acte de constitució.

La comissió vetlarà perquè queden garantits els principis de mèrit, capacitat i d'igualtat d'oportunitats i de tracte entre dones i homes, com també la igualtat d'oportunitats de les persones amb discapacitat i s'adoptaran en el procediment les oportunes mesures d'adaptació a les seues necessitats, i també el que disposa l'apartat 5 de l'article 4.bis de la Llei 14/2011, d'1 de juny.

10a. Sistema de selecció.

Baremació de mèrits, la Comissió valorarà els mèrits al·legats pel personal aspirant en els currículums, una vegada acordats els criteris de valoració específics ajustats als criteris i subcriteris següents:

-     Criteri 1. Trajectòria acadèmica i/o cientificotècnica de la persona candidata (fins a 50 punts).

· Subcriteri 1.a): Aportacions cientificotècniques (fins a 45 punts). Es valorarà l'expedient acadèmic i altres mèrits curriculars de la persona candidata, així com l'adequació d'aquests a les tasques que cal fer d'acord amb la formació i experiència professional.

· Subcriteri 1.b): Mobilitat i internacionalització (fins a 5 punts). Es valorarà la rellevància i l'impacte en la seua trajectòria investigadora de les estades de la persona candidata en centres nacionals i internacionals i/o en el sector industrial, atès el prestigi de l'entitat de recepció de l'estada i a l'activitat desenvolupada en aquesta.

-     Criteri 2. Adequació de la persona candidata a les activitats d'investigació que cal desenvolupar (fins a 50 punts). Es valorarà l'adequació de la persona candidata al programa, projecte o activitats d'investigació que cal desenvolupar d'acord amb la seua formació i experiència prèvies. Per a això, es tindrà en compte el valor afegit que la realització del projecte representarà per a la seua carrera investigadora, i el valor aportat al centre i a l'equip receptor.

Només podran ser considerats aquells mèrits obtinguts fins al dia en què finalitze el termini de presentació d'instàncies establit en la base 6a.

Els resultats provisionals, juntament amb els criteris de valoració específics del barem, es publicaran amb un termini de reclamacions establit per la Comissió d'almenys 3 dies hàbils. Contra aquests resultats provisionals, les persones interessades tindran la possibilitat de presentar reclamacions, accedir al seu expedient en administració electrònica, com s'indica en l'apartat de reclamacions de la «Guia per a la realització del tràmit de sol·licituds de places de personal investigador per a projectes d'investigació». Ateses les reclamacions o transcorregut aquest termini sense haver-ne presentat cap, es publicaran els resultats definitius.

Realitzada la proposta de provisió definitiva, que es farà pública en Seu Electrònica, la Comissió podrà acordar la constitució d'una borsa de treball amb la resta de persones aspirants, sempre que hagen assistit a totes les fases del sistema de selecció, ordenada per puntuació de major a menor, que podrà utilitzar-se en el cas de renúncia, absència temporal o baixa definitiva de la persona adjudicatària, o per a cobrir noves necessitats del mateix projecte, que seran anomenats segons ordre de puntuació.

11a. Preselecció

La Comissió, per a l'elaboració de la proposta de preselecció sumarà les puntuacions obtingudes i les ordenarà de major a menor, corresponent la proposta a la persona aspirant amb major puntuació. Els casos d'empat que es produïsquen es dirimiran de la manera següent, segons el que estableix l'Ordre CIN/1025/2022, de 27 d'octubre, per la qual s'aproven les bases reguladores per a la concessió d'ajudes públiques corresponents a diversos programes i subprogrames del Pla Estatal d'Investigació Científica i Tècnica i d'Innovació 2021-2023, la gestió de la qual correspon a l'Agència Estatal d'Investigació:

1r. Es dirimirà a favor de la persona aspirant que tinga major puntuació en la valoració dels criteris 1 i 2 detallats en la base 10a, segons l'ordre en el qual se citen.

2n. Si continuarà persistint, l'empat es resoldrà mitjançant sorteig per part de la Comissió de Selecció.

La proposta de la Comissió s'elevarà a la rectora, per a la seua resolució. Posteriorment, si es compleixen les condicions establides en la base 1a a), es formalitzarà contracte laboral a través del Servei de Gestió de Personal Docent, les condicions de treball del qual podran patir modificacions substancials a l'empara dels articles 12.4.e) i 41 de l'Estatut dels Treballadors.

A la vista dels resultats de l'aplicació del sistema de selecció, i en cas d'evidenciar-se la inadequació dels mèrits del personal aspirant al perfil i objecte de la convocatòria, es podrà declarar motivadament la no preselecció del lloc convocat.

12a. Signatura del contractE

En el termini de 15 dies hàbils des de la notificació per part de la Unitat de Gestió de Personal Docent i Investigador a la persona preseleccionada que pot formalitzar el contracte, sempre que no haja transcorregut 3 mesos des de l'endemà de la publicació en la pàgina web de l'Agència de la resolució de la concessió. La incorporació del personal investigador predoctoral al seu lloc de treball serà necessàriament el dia 1 del mes que corresponga. Per a això, haurà de presentar, mitjançant instància genèrica a través del Registre Electrònic de la Universitat d'Alacant (disponible en la Seu Electrònica de la Universitat d'Alacant), o a través d'UAcloud -eadministració-tràmits-instància genèrica, la documentació requerida per la Unitat de Gestió de Personal Docent i Investigador. El termini indicat en aquesta base podrà ser ampliat per petició motivada, formulada amb anterioritat a l'expiració d'aquest, de la investigadora o investigador sol·licitant de la plaça o de la persona proposada. El Vicerectorat d'Investigació, després d'escoltar la investigadora o investigador sol·licitant de la plaça i el responsable de la unitat de destinació, podrà concedir-ne l'ampliació.

En el cas que la persona haja sigut contractada sota la modalitat de contracte predoctoral prèviament, la duració del contracte no podrà excedir del màxim establit en l'article 21.c) de la Llei 14/2011, d'1 de juny.

No podran ser contractades, en qualsevol cas, les persones que ja estiguen en possessió del títol de doctor, per qualsevol universitat espanyola o estrangera.

Es podrà formalitzar una addenda al contracte per al desenvolupament del POP (període d'orientació postdoctoral) amb les persones contractades que obtinguen el títol de doctor/a abans de la fi de l'ajuda, amb una duració màxima de 12 mesos a comptar des de l'endemà de l'obtenció del títol de doctor/a. A aquest efecte, es considera que s'ha obtingut el títol de doctor/a en la data de l'acte de defensa i aprovació de la tesi doctoral.

D'acord amb l'art. 29 de la normativa referenciada a l'inici de la convocatòria, les persones aspirants proposades amb titulacions obtingudes a l'estranger hauran d'acreditar que estan en possessió de la convalidació corresponent o de la credencial que acredite, si escau, l'homologació o la declaració d'equivalència a titulació. Aquest requisit no serà aplicable a les persones aspirants que hagueren obtingut el reconeixement de la qualificació professional, en l'àmbit de les professions regulades, a l'empara de les Disposicions de Dret Comunitari, i hauran d'adjuntar-la.

En el cas de titulacions obtingudes a l'estranger que no es troben homologades, declarada l'equivalència o reconegudes en la data de finalització del termini de presentació de sol·licituds, caldrà acreditar haver iniciat la tramitació per a l'homologació, declaració d'equivalència o reconeixement.

En el termini de 6 mesos la persona proposada haurà d'aportar document acreditatiu de l'homologació, declaració d'equivalència o reconeixement professional, o de la situació en què es troba aquesta sol·licitud. Si transcorreguts 9 mesos des que es va iniciar la tramitació no s'ha presentat cap dels documents indicats en aquest paràgraf, es rescindirà el contracte.

D'igual forma, si l'autoritat competent resol la denegació de l'homologació, equivalència o reconeixement, es rescindirà el contracte, i s'entendrà que hi ha denegació quan aquesta es condiciona al compliment de determinats requisits, en tant no es complisquen. En tots els casos, la persona aspirant en qüestió estarà obligada a comunicar a l'òrgan convocant la resolució d'homologació, equivalència o reconeixement.

Quant al seguiment cientificotècnic del treball realitzat pel personal contractat, es tindrà en compte l'indicat en l'article 30 de la de l'Ordre per la qual s'aprova la convocatòria de tramitació anticipada per a l'any 2022 del procediment de concessió d'ajudes a «Projectes de Generació de Coneixement» i a actuacions per a la formació de personal investigador predoctoral associades a aquests projectes, en el marc del Pla Estatal d'Investigació Científica, Tècnica i d'Innovació 2021-2023.

13a. Protecció de dades personals

D'acord amb el que disposa la legislació vigent en matèria de protecció de dades, la Universitat d'Alacant tractarà les dades aportades pel personal aspirant amb la finalitat de gestionar i resoldre la convocatòria. La base de legitimació d'aquest tractament es basa en el compliment d'una missió feta en interès públic o en l'exercici dels poders públics conferits a la Universitat d'Alacant. En el marc dels tractaments esmentats, les dades no podran ser cedides, excepte obligació legal i seran conservades durant el temps estrictament necessari per a complir amb la finalitat esmentada.

. La persona interessada pot exercir els seus drets en relació amb el tractament de les dades personals d'accés, rectificació i supressió, entre d'altres, mitjançant sol·licitud dirigida a la Gerència de la Universitat en el Registre General de la Universitat d'Alacant, o bé a través de la Seu Electrònica <https://seuelectronica.ua.es/va/index.html>. Pot, així mateix, posar-se en contacte amb el delegat de Protecció de Dades a través de l'adreça [hsb@tt.xe](file:///C:/Users/USUARIO/AppData/Local/Temp/Rar$DIa11688.32273/gvg@tq.mq).

La informació addicional i detallada sobre Protecció de Dades, els seus drets i la Política de Privacitat de la Universitat d'Alacant, pot ser consultada en l'enllaç següent: <https://seuelectronica.ua.es/va/privadesa.html>

14a. Recursos

Contra aquesta convocatòria, les bases i tots els actes administratius que se'n deriven, que esgoten la via administrativa, es podrà interposar recurs contenciós administratiu davant del jutjat contenciós administratiu d'Alacant que siga competent, en el termini de dos mesos comptadors a partir de l'endemà de publicar-se, d'acord amb el que estableix l'article 114 de la Llei 39/2015, d'1 d'octubre, del procediment administratiu comú de les administracions públiques, 6.4 de la Llei orgànica 6/2001, de 21 de desembre, d'universitats i 46 de la Llei 29/1998, de 13 de juliol, reguladora de la jurisdicció contenciosa administrativa, i potestativament es podrà interposar recurs de reposició en el termini d'un mes comptador a partir de l'endemà de la publicació d'aquesta, davant de la rectora, d'acord amb el que disposen els articles 123 i 124 de la Llei 39/2015. Tot això sense perjudici que s'utilitze qualsevol altra via que es considere oportuna.

Davant les actuacions de la Comissió de Selecció, podrà interposar-se un recurs d'alçada previst en l'article 121 de la Llei 39/2015, en el termini d'un mes comptador des de l'endemà de les seues publicacions o notificacions. El recurs podrà interposar-se davant de l'òrgan que va dictar l'acte que s'impugna o davant de la rectora com a òrgan competent per a resoldre-ho.

La interposició dels recursos de reposició i/o alçada, haurà de fer-se a través de l'expedient del personal aspirant en administració electrònica, com s'indica en l'apartat de recursos de la «Guia per a la realització del tràmit de sol·licituds de places de personal investigador per a projectes d'investigació».

No es podrà presentar recurs davant de les resolucions o els actes que, en cas que establisquen un termini d'esmenes, reclamacions o al·legacions, no siguen definitius. Les resolucions que es produïsquen després d'aquest tràmit sí que seran susceptibles del recurs corresponent.

La rectora

PD (Resolució Rectoral 22/12/2020)

El vicerector d'Investigació

Juan Mora Pastor

Anàlisi
-------

:   **Modificat per:**

    * [Detalle
       CORRECCIÓ D'ERRORS DE LA CONVOCATÒRIA DE LA UNIVERSITAT D'ALACANT PER LA QUAL ES CONVOCA PROCÉS DE PRESELECCIÓ PER A COBRIR AMB CONTRACTE LABORAL, UNA PLAÇA DE PERSONAL INVESTIGADOR/A PREDOCTORAL EN FORMACIÓ PER A COL·LABORAR AMB EL PROJECTE "MATERIALS BASATS EN CARBONS DOPATS PER A PURIFICACIÓ I SEPARACIÓ DE BIO-GAS I VALORITZACIÓ DE CO2" DE L'INSTITUT UNIVERSITARI DE MATERIALS D'ALACANT. REFERÈNCIA: I-PI 98-23.](/va/acuerdo/42466)
      20/09/2023





[Carretera Sant Vicent del Raspeig s/n  
03853 Sant Vicent del Raspeig - Alacant  
 Tel. 39 036 2319 - Fax 89 429 9858](https://www.google.es/maps/@82.810001,-0.5145466,17z)

* [Sol·licitar mes informació](http://cvnet.cpd.ua.es/uaSolicitudes/Solicitud/49?idioma=va)
* [Seguretat i emergències: 112](https://sp.ua.es/es/botones/urgencias.html)

* [Facebook](https://www.facebook.com/campusUA)
* [Twitter](https://twitter.com/UA_Universidad)
* [Youtube](https://www.youtube.com/user/UAVideoTube)
* [Instagram](https://instagram.com/ua_universidad)
* [LinkedIn](https://www.linkedin.com/edu/school?id=12804&trk=tyah&trkInfo=tarId%8L0992638064532%2Ctas%3Auniversidad%20alicante%2Cidx%3A5-1-11)

* [Home](/)
* [contactar](https://www.ua.es/va/index_sugerencias.html)

* [Condicions d'ús](https://si.ua.es/va/web-institucional-ua/normativa/condiciones-de-uso.html)
* [Certificat UA](https://si.ua.es/va/servicios/seguridad/certificat-de-seguretat-ua.html)
* [Accessibilitat](https://web.ua.es/va/accesibilidad/declaracion-de-accesibilidad.html)
* [Política de privacitat](https://seuelectronica.ua.es/va/privadesa.html)
* [Cookies](https://si.ua.es/va/web-institucional-ua/normativa/politica-de-cookies.html)
* [Informació Legal](https://si.ua.es/va/web-institucional-ua/normativa/aviso-legal.html)
* [© Universitat d'Alacant 1996-2021](https://si.ua.es/va/web-institucional-ua/normativa/copyright.html)